jkorsvik/nowiki_second_scrape_merged huggingface dataset:
Stephen Fretwell

Stephen Fretwell (født 10. november 1981 i Scunthorpe, Lincolnshire) er en engelsk låtskriver og sanger. Han startet sitt aller første band, Label, allerede i tenårene.
Fretwell forlot universitetet etter kun ett år studier, og han begynte å opptre på forskjellige lokale barer i Manchester-området. Fretwell publiserte flere selvfinansierte plater, før han signerte en platekontrakt med musikkstudioet Fiction Records. Hans første album ble publisert i november 2004. Den ble spilt inn i Abbey Road Studios, og havnet på 27.-plass på hitlistene i Storbritannia i august 2005. Hans sang «Play» fra albumet Magpie ble omtalt i filmen The Joneses fra 2009.


== Referanser ==


== Eksterne lenker ==
(en) Offisielt nettsted 
(en) Stephen Fretwell – kategori av bilder, video eller lyd på Commons 
(en) Stephen Fretwell på Internet Movie Database 
(en) Stephen Fretwell på Discogs 
(en) Stephen Fretwell på MusicBrainz 
(en) Stephen Fretwell på Songkick 
(en) Stephen Fretwell på AllMusic 
Stephen Fretwell på Myspace
Anne Enright

Anne Enright (født 11. oktober 1962 i Dublin) er en irsk forfatter som har publisert flere essays, noveller og  romaner. Romanen The Gathering ble tildelt Man Booker Prize i 2007. Bøker hennes tar ofte opp temaer rundt familieforhold, kjærlighet og sex, samt Irlands vanskelige fortid. Hun fikk en grad i engelsk og filosofi fra Trinity College Dublin. Enright begynte å skrive for alvor da hun fikk en elektrisk skrivemaskin til sin 21-årsdagen. Enright er gift med Martin Murphy, som er direktør for Pavilion Theatre i Dun Laoghaire, og de har to barn sammen. Enright er medlem av Fellow of the Royal Society of Literature. Hennes roman The Gathering vant i 2008 den irske Novel of the Year. 


== Referanser ==


== Eksterne lenker ==
(en) Anne Enright – kategori av bilder, video eller lyd på Commons 
(en) Anne Enright på Internet Movie Database 
(en) Anne Enright hos The Movie Database
Sainte-Rose (Réunion)

Sainte-Rose er en kommune i det franske oversjøiske departementet og regionen Réunion på øya med samme navn i Det indiske hav.
Innbyggerne kalles for sainte-rosiens.


== Geografi ==
Sainte-Rose ligger øst på øya og har kystlinje mot Det indiske hav i øst og nordøst. Pointe des Cascades er det østligste punktet på Réunion og dermed også det østligste punktet i Frankrike og EU. Ellers grenser kommunen mot La Plaine-des-Palmistes, Saint-Benoît, Saint-Joseph, Saint-Philippe og Le Tampon.

		
		


== Befolkningsutvikling ==
Antall innbyggere i kommunen Sainte-Rose (Réunion)


== Referanser ==


== Eksterne lenker ==
(fr) Offisielt nettsted 
(en) Sainte-Rose (Réunion) – kategori av bilder, video eller lyd på Commons 
Kommunedata INSEE
Chung Dong-young

Chung Dong-young (hangul: 정동영, hanja: 鄭東泳, romanisering: Chǒng Tongyǒng, revidert romanisering: Jeong Dong-yeong, født 27. juli 1953 i Sunchang) er en sørkoreansk liberal politiker. Han var Det demokratiske partiets kandidat ved presidentvalget i 2007, men tapte for Lee Myung-bak.
Chung satt to perioder i Sør-Koreas nasjonalforsamling 1996–2004 før han var minister for koreansk gjenforening under president Roh Moo-hyun 2004–2005. Chung var en sterk tilhenger av solskinnspolitikken, som etterhvert skapte folkelig misnøye med presidenten og regjeringen. Han var formann i Vårt åpne parti, forløperen til Det demokratiske partiet, fra januar til mai 2004 og fra februar til juni 2006. Høsten 2007 vant Chung partiets nominasjon med 44 % av stemmene i primærvalget, men tapte selve presidentvalget mot Lee Myung-bak med den største marginen siden demokratiseringen i 1987. Tapet ble i all hovedsak forklart med misnøyen med president Rohs skandaler og økonomiske politikk.Han er katolikk, og har bachelorgrad i historie fra Seoul nasjonale universitet fra 1979 og mastergrad i journalistikk fra University of Wales fra 1987. Før han ble politiker, var Chung journalist og nyhetsanker i den politiske avdelingen i MBC 1978–1995. Fra 1989 fungerte han som korrespondent for MBC i Los Angeles. Som aktivist i en studentorganisasjon ble han i 1973 fengslet, mistenkt for planer om statskupp.


== Referanser ==


== Eksterne lenker ==
(en) Chung Dong-young – kategori av bilder, video eller lyd på Commons
Netlight Consulting

Netlight Consulting er et konsulentfirma som driver med IT- og management. Selskapet ble grunnlagt i 1999 og sysselsetter idag drøyt 2000 konsulenter, fordelt over kontor i Stockholm, Oslo, München, Berlin, Frankfurt, København, Hamburg, Helsingfors, Zürich, Amsterdam og Köln.


== Virksomhet ==
Netlights virksomhetsområde strekker seg fra IT-managementtjenester som IT-governance og IT-strategi, til teknologitjenester som systemutvikling, webutvikling, apputvikling, infrastruktur, systemintegrasjon og forretningsinnsikt. Selskapet retter seg mot kunder innenfor bransjene finans, telekom, spill, retail og media.


== Økonomi ==
Netlights totale omsetning gikk opp til 315 millioner SEK i 2011, hvor Netlight AS stod for 51,8 millioner NOK i omsetning. Norgeskontoret havnet også på listen over Gasellebedrifter i fire år på rad 2011-2014.


== Referanser ==


== Eksterne lenker ==
Offisielle nettsider
Her er alle gasellene i Norge i 2012
Den syriske islamske frigjøringsfront

Den syriske islamske frigjøringsfront (arabisk: جبهة تحرير سوريا الإسلامية DIN: Ǧabhat Taḥrīr Sūriyā al-Islamiyyah), også kalt Den syriske frigjøringsfront (جبهة تحرير سوريا  DIN: Ǧabhat Taḥrīr Sūriyā), er en koalisjon sunniislamistiske opprørsgrupper som siden grunnleggelsen i september 2012 har kjempet mot regimet til Baššār al-ʾAsad i borgerkrigen i Syria. I slutten av 2012 var den allerede en av de sterkeste væpnede koalisjonene i Syria, og inkluderte opptil halvparten av de væpnede opprørerne mot regimet. Ifølge sine egne anslag hadde koalisjonen i juni 2013 omtrent 40.000 medlemmer. 


== Eksterne lenker ==
Artikkelen har ingen egenskaper for offisielle lenker i Wikidata
Albert Bridge

Albert Bridge er en bro over Themsen i det sørvestlige London. Broen sto ferdig i 1873 og binder sammen området Battersea i sør med området Chelsea i nord. Nabobroene er Battersea Bridge i vest og Chelsea Bridge i øst. Albert Bridge er et landemerke i London, og en av byens flotteste broer. Broen ble fredet i 1975.


== Bakgrunn ==
Broen er oppkalt etter prins Albert, som også hadde den opprinnelige ideen om en bro på dette stedet.  I 1842 foreslo the Commissioners for Woods and Forests å bygge ut elvebredden ved Chelsea, for å frigjøre land og gi grunnlag for et mer effektivt veinett. En ny elvebredd kunne også brukes for byggingen av en bro. I 1864 vedtok Parlamentet at det skulle bygges en bro, men byggingen startet først i 1870. Tre år senere åpnet broen, som det hadde kostet 200 000 pund å bygge. Arkitekt var Rowland Mason Ordish, som også var involvert i utformingen av Royal Albert Hall og St. Pancras jernbanestasjon, begge i London. Broen ble bygget som en skråkabelbro med to par pilarer hvilende på sylindre av støpejern fylt med betong. Etter hvert viste det seg at konstruksjonen ikke tålte tidens tann veldig godt, og broen ble senere modifisert og forsterket.


== 1800- og 1900-tallet ==
I 1878 ble broen kjøpt av the Metropolitan Board of Works, som umiddelbart undersøkte broens tilstand. Flere feil ble funnet, og i løpet av det neste tiåret ble flere utbedringer gjort. Selv etter utbedringene måtte det innføres en vektgrense på fem tonn. Broen var blitt kjent som the Trembling Lady, siden den gynget når soldater marsjerte over den. På 1950-tallet ønsket London County Council (LCC) å rive broen, og erstatte den med en bredere bro. Store protester, blant annet fra poeten og forfatteren John Betjeman, førte til at LCC skrinla planene om en ny bro.
På 1970-tallet var broen blitt så skjør at det måtte innføres en vektgrense på to tonn. LCC ønsket også å stenge broen for biltrafikk, og bare tillate fotgjengere og syklister på broen. Etter hvert ble forslaget forlatt, også denne gang på grunn av store protester. Den nye vektgrensen ble imidlertid stående. Omtrent samtidig bygde LCC to nye pilarer midt på broen, slik at den i dag hviler på tre par pilarer. På 1990-tallet fikk broen ny farge og den ble utstyrt med et prisvinnende lyssystem bestående av 4 000 halogenlyspærer.


== 2000-tallet ==
Etter hvert viste det seg at vektgrensen på to tonn ikke ble respektert, og sommeren 2006 ble broen delvis stengt for restaureringsarbeider. I 2008 ble broen vurdert med tanke på fremtidige restaureringer og fremtidig bruk. I februar 2010 ble broen stengt for en planlagt periode på 18 måneder på grunn av restaureringsarbeider.
Høsten 2010 ble det igangsatt omfattende restaureringsarbeider på broen. I desember 2011 gjenåpnet broen for biltrafikk, etter en toårs restaureringsperiode. Kostnadene var 7.2 millioner pund.


== Se også ==
Liste over broer i London


== Litteratur ==
Cookson, Brian: Crossing the River. The History of London's Thames River Bridges from Richmond to the Tower (2006)
Roberts, Chris: Cross River Traffic. A History of London's Bridges (2005)


== Referanser ==
La Possession

La Possession er en by og kommune i det franske oversjøiske departementet og regionen Réunion på øya med samme navn i Det indiske hav. La Possession ligger mellom Le Port og hovedstaden Saint-Denis.
Innbyggerne kalles for Possessionnais.


== Geografi ==
La Possession ligger nordvest på øya og har kystlinje mot Det indiske hav i nordvest. Ellers grenser kommunen mot Port, Saint-Denis, Saint-Paul og Salazie. Mesteparten av kalderaen Mafate, som er en del av Réunion nasjonalpark ligger i kommunen.

		


== Befolkningsutvikling ==
Antall innbyggere i kommunen La Possession


== Referanser ==


== Eksterne lenker ==
(fr) Offisielt nettsted 
(en) La Possession – kategori av bilder, video eller lyd på Commons 
(en) La Possession – galleri av bilder, video eller lyd på Commons 
Kommunedata INSEE
Kristian Gerhard Jebsen

Kristian Gerhard Jebsen (født 23. januar 1927 i Bergen, Norge, død 19. februar 2004 i London, Storbritannia) var en norsk skipsreder.Jebsen ble i 1953 ansatt i familiebedriften Kristian Jebsens Rederi, hvor han også ble styremedlem i 1957. Etter en uenighet med sin far, Kristian Jebsen, og sin bror, Atle Jebsen, stiftet han i 1967 det nye selskapet Kristian Gerhard Jebsens Skipsrederi. I 1968 grunnla han i samarbeid med tre andre selskap den internasjonale rederipoolen Gearbulk.


== Privatliv ==
Kristian Gerhard Jebsen var sønn av skipsreder Kristian Jebsen (1901–1967) og Sissi Kjerland (1904–1993), og bror til Atle Jebsen. Kristian Gerhard Jebsen giftet seg i 1953, med Aud Munkeberg (f. 1931).
Jebsen fullførte videregående utdanning i 1944 og jobbet ved Nortraship i London til 1946. Han studerte så til siviløkonom ved Columbia University, og jobbet som skipsmegler i New York, Paris og London fram til han ble ansatt i Kristian Jebsens Rederi i 1953.
Jebsen ble boende i Norge fram til 1993. Da flyttet han til Storbritannia, hvor han ble boende resten av sitt liv. Han er begravet på Storetveit, Bergen.


== Se også ==
Kristian Gerhard Jebsen Skipsrederi AS
Stiftelsen Kristian Gerhard Jebsen


== Referanser ==
La Plaine-des-Palmistes

La Plaine-des-Palmistes er en by og kommune i det franske oversjøiske departementet og regionen Réunion på øya med samme navn i Det indiske hav.
Innbyggerne kalles for palmiplainois.


== Geografi ==
La Plaine-des-Palmistes ligger i innlandet på den sørlige delen av øya og er en av fem kommuner som ikke har kystlinje mot Det indiske hav. Ellers grenser kommunen mot Saint-Benoît, Sainte-Rose og Le Tampon.

		
		


== Befolkningsutvikling ==
Antall innbyggere i kommunen La Plaine-des-Palmistes


== Referanser ==


== Eksterne lenker ==
(fr) Offisielt nettsted 
(en) La Plaine-des-Palmistes – kategori av bilder, video eller lyd på Commons 
(en) La Plaine-des-Palmistes – galleri av bilder, video eller lyd på Commons 
Kommunedata INSEE
Vindspill

Vindspill er en form for klokkespill, Idiofon, konstruert av hengende sylindre, stenger, bjeller eller andre gjenstander, ofte laget av metall eller tre. Vindspill henges gjerne utenfor en bygning eller bolig, som et visuell og auditivt ornament, og er ment å spille etter bevegelser laget av vinden. Lydene lages av en kule, eller gjenstand som henger i midten av sylindrene. Nederst på samme tråd som kulen er det montert en plate, en vindfanger, egnet for å bli satt i bevegelse av vinden.
For mange er vindspill kun for pynt. For andre har spillene, og tonene de avgir, betydning i retning av drømmefangere. Slike eksempler finnes også innen feng shui og wicca der vindspillene er trodd å gi positiv energi, eller stoppe negativ energi. De henges derfor gjerne utenfor inngangen til et bolig.


== Kilder ==
British Museum: Bronze phallic wind chime (tintinabulum) Arkivert 18. oktober 2015 hos Wayback Machine.
Petite-Île

Petite-Île er en kommune i det franske oversjøiske departementet og regionen Réunion på øya med samme navn i Det indiske hav.


== Geografi ==
Petite-Île ligger sør på øya og har kystlinje mot Det indiske hav i sør. Kommunen har fått navn etter en liten øy rett utenfor kysten. Ellers grenser kommunen mot Saint-Joseph i øst og Saint-Pierre i vest.

		
		


== Referanser ==


== Eksterne lenker ==
(fr) Offisielt nettsted 
(en) Petite-Île – kategori av bilder, video eller lyd på Commons 
(en) Petite-Île – galleri av bilder, video eller lyd på Commons 
Kommunedata INSEE
Georg Rhau

Georg Rhau (også Rhaw, født 1488 i Eisfeld, død 6. august 1548 i Wittenberg) var en tysk komponist, trykker og thomaskantor.Etter studier i Erfurt og Wittenberg, var han fra 1518 til 1520 thomaskantor i Leipzig. På grunn av sin reformasjonsvennlige holdning måtte han oppgi vervet, og ble skolemester i Eisleben og Hildburghausen. Mot slutten av 1522 slo han seg ned i Wittenberg der han drev som bok- og musikkforlegger. I 1525 grunnla han et boktrykkeri som han drev til sin død.
Rhau gav ut to musikklærebøker for bruk i skolen (1518 og 1520) og ti store samlinger av samtidens komponister, som Heinrich Finck, Thomas Stoltzer, Balthasar Resinarius, Simon Cellarius, Sixt Dietrich, Arnold von Bruck og Ludwig Senfl.
Med sine publikasjoner bidro Georg Rhau til utbredelsen av den lutherske tro, og hans musikkpublikasjoner er de viktigste kildene til de musikalske ideene og intensjonene i kretsen rundt Martin Luther.


== Litteratur ==
(de) Robert Eitner: «Rhau, Georg». I Allgemeine Deutsche Biographie (ADB). Bind 28, Duncker & Humblot, Leipzig 1889, s. 372–374.
Martin Petzoldt: Die Thomasorganisten zu Leipzig, i Christian Wolff (red.): Die Orgeln der Thomaskirche zu Leipzig, Evangelische Verlagsanstalt, Leipzig 2012, s. 95–137 (S. 95), ISBN 3-374-02300-2.


== Referanser ==
Terje Nilssen

Terje Nikolai Svenning Nilssen (født 10. oktober 1913 i Kiberg, død 4. desember 1996 i Varangerbotn) var en norsk forfatter.
Romanen Nord i grenseland fra 1951 hadde andre verdenskrig som tema. Denne tematikken, sammen med forbindelsene til Sovjetunionen under krigen, ble behandlet i andre av hans verk. Han skrev også en biografi om Ellisif Wessel. Nilsen var blant de første som i etterkrigstiden tok i bruk nordnorsk dialekt i skjønnlitteratur.


== Bibliografi ==
Nord i grenseland - 1951 (roman) 
Ellisif Wessel en himmelstormer  - 1974 (biografi)
Spillere  - 1975 (roman)
Holmen min - 1976 (småhistorier)
Klokkene i Boris Kleb - 1979 (roman om Ellisif Wessel)
Nord i Havet - 1981 (roman)
Den røde natten - 1989 (roman)
Polarvind - 1995 (roman)


== Referanser ==
L’Étang-Salé

L'Étang-Salé er en by og kommune i det franske oversjøiske departementet og regionen Réunion på øya med samme navn i Det indiske hav.
Innbyggerne kalles for étang-saléens eller dominicains.


== Geografi ==
L'Étang-Salé ligger sørvest på øya og har kystlinje mot Det indiske hav i sørvest. Ellers grenser kommunen mot Avirons og Saint-Louis henholdsvis i vest og i øst.

		
		


== Referanser ==


== Eksterne lenker ==
(fr) Offisielt nettsted 
(en) L'Étang-Salé – kategori av bilder, video eller lyd på Commons 
Kommunedata INSEE
Drømmefanger

En drømmefanger er et ornament med opphav fra amerikanske urfolk. Gjenstandene blir hengt opp ved siden av sengen og er ment å fange vonde drømmer og mareritt. De tidligst kjente drømmefangerne ble laget av ojibwa-stammen i USA. Drømmefangere har siden spredd seg til store deler av verden, både som pynt og i forbindelse med overtro.


== Referanser ==
Revolt (andre betydninger)

En revolusjon eller revolt (av latin revolutio, omveltning) er en fundamental, akselererende endring og knyttes ofte til samfunnsendringer og regimeskifte.
Revolt har flere betydninger:

Revolt var et norsk ungsosialistisk blad i perioden 1914–1926
Revolt er den svenske tittelen på den norske filmen Sønner av Norge (2011)
Radio Revolt er en radiostasjon drevet av studenter i Trondheim
Re-Volt er et videospill med radiostyrte biler som tema
ReVolt Technology AS var et norsk firma etablert i 2004 med utspring i SINTEF som meldte oppbud i 2012
Ottar Nygård

Ottar Nygård (født 24. april 1951) er en norsk lokalpolitiker. Han var ordfører i Selje kommune fra 2011 til 2015. Han representerte Tverrpolitisk liste. Ved ordførervalget i 2011 blei han støtta av Kristelig Folkeparti og Senterpartiet. Han hadde før dette vært medlem av kommunestyret i 24 år for Arbeiderpartiet.
Før han ble ordfører var Nygård anleggsleder i Mesta,


== Referanser ==
Entre-Deux

Entre-Deux er en kommune i det franske oversjøiske departementet og regionen Réunion på øya med samme navn i Det indiske hav.
Innbyggerne kalles for entre-deusiens.


== Geografi ==
Entre-Deux ligger i innlandet litt sør for midten av øya og er en av fem kommuner som ikke har kystlinje mot Det indiske hav. Ellers grenser kommunen mot Cilaos, Saint-Benoît, Saint-Louis, Saint-Pierre og Le Tampon.

		
		


== Befolkningsutvikling ==
Antall innbyggere i kommunen Entre-Deux


== Referanser ==


== Eksterne lenker ==
(fr) Offisielt nettsted 
(en) Entre-Deux – kategori av bilder, video eller lyd på Commons 
Kommunedata INSEE
Salve (navn)

Salve er et sjeldent norsk mannsnavn med norrøn opprinnelse. Salve er også et gammelsvensk navn med samme opprinnelse.


== Etymologi ==
Salve er dannet som en norsk og gammelsvensk form av det norrøne navnet Salvi, en variant av Sǫlvi. Dette navnet kan være sammensatt av leddene salr, «sal» eller sól, «sol» og vé, «hjem, tempel, helligdom» eller «hengiven, dedikert» eller vīgja, «innvie». Navnet Sǫlvi kan også være en variant av *Sǫlvér, som har samme førsteledd, men med andre ledd dannet av vér, «kriger» eller «prest». *Sǫlvér kan også være dannet direkte av sǫlr, «gul, blek».
Navnet kan også være dannet av den latinske hilsningsfrasen salve, «hei, velkommen, farvel».


== Varianter av navnet ==
Salvig, Solve, Såve og Såvi er norske varianter av navnet. Salmine og Salvine er kvinneformer av Salve. Salse var en gammelsvensk variant av Salve.
Andre navn som har samme norrøne opprinnelse som Salve er: Sylve, Sølve, svenske Sölve, det islandske mannsnavnet Sölvi og det færøyske mannsnavnet Sølvi.


== Utbredelse ==
Salve var et vanlig navn i Norge på 1800-tallet. Salve er i nyere tid kjent brukt i Sverige fra 1905.
Salve hadde fram til 2014 norsk navnedag 20. juni.Navnet er i dag nokså sjeldent i Norge og svært lite brukt i Sverige.
Tabellen nedenfor gir en detaljert oversikt over populariteten til mannsnavnet Salve og varianter av dette i noen av de landene hvor statistikk er tilgjengelig.
I folketellingen i 1801 var det 583 menn med navnet, de fleste i Møre og Romsdal. I 1900 var det 618 menn med navnet, de fleste i Aust-Agder og Vest-Agder.
Salve har norsk navnedag 20. juni og uoffisiell svensk navnedag 23. april.


== Kjente personer med navnet ==
Personene i listen er ordnet kronologisk etter fødselsår.

Salve Johannessen Kallevig (1732–1794), norsk forretningsmann
Salve Staubo (1900–1989), norsk sivilingeniør kjent som sambandssjef i Milorg
Salve Austenå (f. 1927), norsk folkemusiker


== Referanser ==


== Eksterne lenker ==
(en) Behind the Name: Salve
(en) Think Baby Names: Salve
Bras-Panon

Bras-Panon er en by og kommune i det franske oversjøiske departementet og regionen Réunion på øya med samme navn i Det indiske hav.
Innbyggerne kalles for panonnais.


== Geografi ==
Bras-Panon ligger litt nordøst på øya og har kystlinje mot Det indiske hav i nordøst. Ellers grenser kommunen mot Saint-André, Saint-Benoît og Salazie.

		
		


== Befolkningsutvikling ==
Antall innbyggere i kommunen Bras-Panon


== Referanser ==


== Eksterne lenker ==
Offisielt nettsted 
(en) Bras-Panon – kategori av bilder, video eller lyd på Commons 
Kommunedata INSEE
Dr. Oscar Olsens pris til fremme av norsk rusmiddelforskning

Dr. Oscar Olsens pris til fremme av norsk rusmiddelforskning ble opprettet i 1994 og bærer navnet til overlege Oscar Olsen. Prisen deles ut årlig i Kristiansand av Stiftelsen Dr. Oscar Olsen fond. Prisen går til en forsker eller kliniker som har gjort en stor innsats innen alkohol- og narkotikaforskning. Tanken er å stimulere og premiere norsk og nordisk rusmiddelmedisinsk forskning og fremtidsrettet klinisk arbeid.


== Prisvinnere ==
Den første Oscar Olsen-prisen ble gitt til professor Jørg Mørland (1994). Andre prisvinnere er psykologspesialist Frid A. Hansen (1999) professor Helge Waal (2001), overlege Øistein Kristensen (2004), Sverre Nesvåg (2010), Edle Ravndal (2014), John Kåre Vederhus (2018).


== Referanser ==
Les Avirons

Les Avirons er en by og kommune i det franske oversjøiske departementet og regionen Réunion på øya med samme navn i Det indiske hav.
Innbyggerne kalles for avironnais.


== Geografi ==
Les Avirons ligger litt sørvest på øya og har kystlinje mot Det indiske hav i sørvest. Ellers grenser kommunen mot Saint-Leu, Cilaos, Saint-Louis og L'Étang-Salé.

		
		


== Befolkningsutvikling ==
Antall innbyggere i kommunen Les Avirons


== Referanser ==


== Eksterne lenker ==
(fr) Offisielt nettsted 
(en) Les Avirons – kategori av bilder, video eller lyd på Commons 
Kommunedata INSEE
Øistein Kristensen

Øistein Kristensen (født 29. mai 1945 i Kristiansand) er en norsk overlege i psykiatri og forsker innenfor rusavhengighet. Kristensen er utdannet ved Universitetet i Oslo og er tilknyttet avdeling for rus- og avhengighetsbehandling ved Sørlandet sykehus.


== Utmerkelser ==
Kristensen har mottatt flere utmerkelser for sin innsats innen rusfeltet. I 2004 mottok han Dr Oscar Olsens pris for sin innsats innen alkohol- og narkotikaforskning. I 2011 mottok han Nasjonalt fagråds pris for godt rusfaglig arbeid. Han mottok "Ut av tåka"-prisen i 2015 for sin innsats på rusfeltet.
Kristensen ble i 2013 utnevnt til ridder av 1. klasse av St. Olavs Orden for sin «innsats innen rusmiddelfeltet.»


== Referanser ==
Jørn Rolfsen

Jørn Rolfsen (født 3. september 1964) er direktør i Landbruksdirektoratet fra 2014. Han var tidligere landbrukssjef i Skaun kommune. Han har jobbet i Landbruks- og matdepartementet og hatt ulike stillinger i SLF.
Rolfsen er utdannet landbruksøkonom fra Norges landbrukshøgskole i 1991


== Referanser ==
Sigurd Hille

Sigurd Kolstrup Hille (født 6. mai 1950 i Bergen) er en norsk politiker (H) og forretningsmann i avisbransjen.
Hille er cand.jur. fra Universitetet i Bergen fra 1977. Han har vært daglig leder for flere lokalaviser i Hordaland, deriblant Askøyværingen, Bygdanytt, Strilen og VestNytt. Senere har Hille vært daglig leder i Avis Consult AS. Hille var medlem av hovedstyret i NHO 1994–2007, medlem av arbeidsutvalget 1999–2003 og formann i NHO Hordaland 2003–2007. Hille har også vært formann i Mediebedriftenes Landsforening.
Hille var medlem av Hordaland fylkesting 1976–1991 og medlem av fylkesutvalget 1980–1983. I 2006 ble Hille nestleder i styret i Helse Bergen. Han var innvalgt på Stortinget fra Hordaland i perioden 2013–2017. Han satt i Stortingets finanskomité.Hille-familien har drevet Tøsse mølle på Osterøy i flere generasjoner. Oldefaren Wollert Ludvig Hille var også stortingsrepresentant. Dennes bror Arnoldus Hille var biskop, mens en annen bror, Lars Mathias Hille, var jernbaneingeniør og byggeleder på Vossebanen.
Sigurd Hille giftet seg i 2015 med stortingsrepresentant Torill Eidsheim.


== Referanser ==


== Eksterne lenker ==
(en) Sigurd Hille – kategori av bilder, video eller lyd på Commons 
(no) Sigurd Hille hos Stortinget 
(no) Sigurd Hille hos Norsk senter for forskningsdata